PSL ร่วง 3% เจอ “Sell on Fact” หลังกำไร Q2 ดีกว่าคาด โบรกฯ ชี้ Q3 โตต่อ
PSL ร่วง 3% มาที่ 22.50 บ. ด้วยมูลค่าซื้อขาย 463.51 ลบ. คาดนักลงทุน ขายทำกำไร หลังกำไรไตรมาส 2/64 ดีกว่าคาด โบรกฯ ชี้ไตรมาส 3/64 โตต่อ 
PSL ร่วง 3% มาที่ 22.50 บ. ด้วยมูลค่าซื้อขาย 463.51 ลบ. คาดนักลงทุน ขายทำกำไร หลังกำไรไตรมาส 2/64 ดีกว่าคาด โบรกฯ ชี้ไตรมาส 3/64 โตต่อ 
9 ส.ค. 2564

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 10.56 น. อยู่ที่ 22.50 บาท ลบ 0.80 บาท หรือ 3.43% สูงสุดที่ 23.10 บาท ต่ำสุดที่ 22.10 บาท ด้วยมูลค่าซื้อขาย 463.51 ล้านบาท

ทั้งนี้ ราคาหุ้น PSL ปรับตัวลง คาดว่านักลงทุนขายทำกำไร หลังรายงานผลการเนินงานไตรมาส 2/2564 พลิกมีกำไร 826.31 ล้านบาท จากปีก่อนมีผลขาดทุน 1.18 พันล้านบาท (Sell on fact)
ด้าน บล.ฟิลลิป (ประเทศไทย) ระบุในบทวิเคราะห์ (9 ส.ค.) คาด PSL ไตรมาส 3/2564 ยังดีต่อเนื่อง จะเติบโตได้ทั้งเมื่อเทียบจากไตรมาสก่อน และเมื่อเทียบจากปีก่อน โดย 1 ก.ค.-5 ส.ค. ดัชนี BHSI และ BSI ยังเพิ่มขึ้นจากค่าเฉลี่ย 2/2564 ที่ 35% และ 25% และค่าเฉลี่ยไตรมาส 3/2563 ที่ 232% และ 220% จาก high season และ Demand ยังดี
ทั้งนี้ปรับคำแนะนำขึ้นเป็น “ซื้อ” ราคาพื้นฐานปี 2565 ที่ 27.25 บาท จากจากค่าระวางที่สูงต่อ เนื่องจึงปรับกำไรปี 64 ขึ้นเป็น 2,693 ล้านบาท และบนสมมุติฐานค่าระวางโต 5% ในปี 2565 คาดกำไรที่ 2,822 ล้านบาท โดยอัตราการเติบโตที่ลดลง จึงปรับP/E ลงเป็น 15 เท่า